kardosdrur/scandi-wiki huggingface dataset:
Ross Bagdasarian Sr.

Ross S. Bagdasarian (født 27. januar 1919 i Fresno, Californien, død 16. januar 1972 i Beverly Hills, Californien), også kendt under sit kunstnernavn David Seville, var en amerikansk pianist, skuespiller og pladeproducer.

Eksterne henvisninger 
 

Pianister fra USA
Filmskuespillere fra USA
Musikproducere fra USA
Juvenile Oscar

Academy Juvenile Award også kendt som Juvenile Oscar, var en æresoscar skænket af Board of Governors for Academy of Motion Picture Arts and Sciences til specifikt at anerkende unge artister under 18 år for deres "fremragende bidrag til filmunderholdning".

Trofæet var en miniature Oscar-statuette på 18 cm.   Æren blev først tildelt af akademiet i 1935 til 6-årige Shirley Temple for sit arbejde i 1934. Prisen fortsatte med at blive præsenteret med mellemrum i løbet af de næste 25 år frem til 1961, da 14-årige Hayley Mills blev den sidste modtager, der blev tildelt barne-størrelse statuette for sin rolle i Pollyanna.

Siden afskaffelsen har unge konkurret på lige fod med voksne i deres kategorier. Den første unge, der vandt var Patty Duke: Oscar for bedste kvindelige birolle i 1963 for sin præstation i Hellen Kellers triumf.

Modtagere af prisen

Referencer 

Oscar
Katedralen i Astorga

Katedralen i Astorga (spansk: Catedral de Santa María de Astorga) er en romersk-katolsk kirke i Astorga, Spanien. Den blev erklæret for nationalt monument i 1931.

Bygningsværket blev påbegyndt i 1471 inden for de samme mure som dets romanske forgængere fra det 11.-13. århundrede. Opførelsen varede indtil det 18. århundrede, således at dets oprindelige gotiske stil og udseende blev tilføjet elementer fra nyere stilarter, såsom det nyklassicistiske kloster (18. århundrede), de barokke tårne, kapitæler, facaden og renæssance-porticusen.

Det indre huser talrige kunstværker, såsom det flamsk-spansk retablo af St. Michael og det store alter af Gaspar Becerra (1558), der bliver betragtet som et mesterværk blandt spanske renæssance-skulpturer. Andre skulpturer omfatter "Purisima" af Gregorio Fernández (1626), Johannes Døberen og St. Hieronymus af Mateo del Prado (17. århundrede) og "Kristus, der går på vandet" (14. århundrede).

Ved siden af kirken ligger det ny-middelalderlige bispepalads, som er designet af Antoni Gaudí.

Eksterne henvisninger 
 Officiel hjemmeside
 The Art of medieval Spain, A.D. 500-1200, et udstillingskatalog fra The Metropolitan Museum of Art Libraries (findes online som PDF), som indeholder materialer vedr. katedralen i Astorga (nr. 70)

Kirker i Spanien
Peterloo-massakren

Peterloo-massakren (også kendt som slaget om Peterloo) er et optrin på St Peter's Field i Manchester i England, den 16. august 1819, hvor ca. 60.000 var samlet for at kræve reformer af parlamentet. Kort efter mødets start gav byens myndigheder borgergarden og byens garnison ordre til at arrestere den radikale politiker Henry Hunt (1773–1835), der skulle tale for krav om reformer, og andre. Arrestationen skete, ved at den fredelige mængde blev angrebet med skydevåben og sabler, 18 blev dræbt, og 400-700 såret, hvoraf kvinder og børn. Navnet 'Peterloo-massakren' var en ironisk parallel til sejren i Waterloo fem år tidligere.

Begivenheder i 1819
Englands historie
Special Achievement Academy Award

Special Achievement Award er en Oscar givet for en præstation, der yder et ekstraordinært bidrag til den film, som det blev oprettet for, men for hvilket der ikke er nogen årlig priskategori. Prisen kan kun ydes til resultater i produktioner, der også kvalificerer som en berettet udgivelse til fremragende præstationer og opfylder Akademiets valgår og krav til deadlines.

Prismodtagere 
Denne tabel viser de personer, der har modtaget en Special Achievement Oscar for deres bidrag til film. Kategorien blev indviet i 1972.

Oscar
Decima Flottiglia MAS

Decima Flottiglia MAS (italiensk for: "tiende flotille") var en enhed i den italienske flåde 1941-43; det var en italiensk kommandogruppe bestående af frømænd, der blev oprettet under facismen, og hørte under Regia Marina.

Decima MAS var aktiv under Slaget om Middelhavet og deltog i dristige angreb mod allierede skibe. Disse operationer, der involverede torpedobåde (ligesom i sænkningen af HMS York), bemandede torpedoer (som Angrebet på Alexandria, hvor slagskibe HMS Valiant og HMS Queen Elizabeth blev sænket) og Gamma frømænd (mod Gibraltar). Under krigen deltog Decima MAS i mere end et dusin operationer, der sænkede eller beskadigede 5 krigsskibe og 20 handelsskibe på i alt 130.000 tons.

Efter at Benito Mussolini blev styrtet i 1943, trak Italien sig ud af Aksemagterne og sluttede sig til De Allierede. Nogle mænd fra Decima MAS, der var udstationeret i det nordlige Italien under tysk besættelse, blev hyret til at kæmpe for Mussolini i den nydannede Italienske Sociale Republik (Repubblica Sociale Italiana, RSI), bevarede den betegnelse for enheden, men blev primært anvendt som en anti-partisanenhed på land. Andre mænd i Decima MAS, der var i det sydlige Italien eller andre områder under allieret besættelse, sluttede sig til Regia Marina som en del af Mariassalto-enheden.

Specialstyrker
Italiens flåde
Technicolor (flertydig)

Technicolor har flere betydninger:
 Technicolor - er navnet på en farveskabelsesproces, hvor man benyttede 3 farvefiltre (cyan, magenta og gul), som blev frembragt gennem en prisme i et specieltbygget kamera.
 Technicolor (fysik) - er fysikteorier som går videre end partikelfysikkens standardmodel.
Charris Rozemalen

Charris Rozemalen (født 16. april 1991 i Utrecht, Holland) er en hollandsk håndboldspiller som spiller for SG BBM Bietigheim i Tyskland og det hollandske landshold.

Referencer 

Håndboldspillere fra Nederlandene
HSG Blomberg-Lippe

HSG Blomberg-Lippe er en tysk håndboldklub beliggende i Blomberg, ved Kreis Lippe i Nordrhein-Westfalen. Klubben spiller for tiden i Handball-Bundesliga Frauen. Klubben blev grundlagt i 1993 og har hjemmebane i Schulzentrum Blomberg.

Fra 1. januar 2008 til 2010, gik klubbens førstehold for kvinder, under navnet 'ProVital Blomberg-Lippe'. Hovedsponsoren og majoritetsaktionær var heristo AG. De trak sig dog ud af klubben i 2011. I mellemtiden nåede holdet finalen i DHB-Pokalen i sæsonen 2009/10, som dog blev tabt til Bayer Leverkusen, med cifrene 23-34. Fire år senere nåede Blomberg-kvinderne igen pokalfinalen og tabte igen denne gang 26-36 mod HC Leipzig.

Resulater

Førsteholdet 
DHB-Pokal: 
Finalist: 2010, 2014
2. Handball-Bundesliga: 
Vinder: 2010, 2014 1996, 2006

Ungdomsholdet 
Førsteholdet
Tysk mester: 2008
Tysk vicemester: 2008: 2005, 2006, 2007, 2009, 2012, 2013, 2015
Andetholdet
Tysk mester: 2008: 2016
Tysk vicemester: 2014

Spillertruppen 2021-22

Current squad
Spillertruppen gældende for 2021-22 sæsoson

Målvogtere
 12  Marie Andresen
 16  Melanie Veith
Fløjspillere
RW
 11  Lisa Bormann-Rajes
 20  Emelyn van Wingerden
LW
 18  Ndidi Agwunedu
 26  Jennifer Murer
Stregspillere
 3  Laura Rüffieux
 13  Nele Wenzel
 23  Cara Hartstock

Bagspillere
LB
 14  Kamila Kordovská
 22  Linnea Pettersson
 24  Malina Marie Michalczik
CB
 19  Cara Reiche
 21  Nele Franz
RB
 5  Ann Kynast
 8  Laetitia Quist
 17  Emma Hertha

Referencer

Eksterne henvisninger 
 Klubbens hjemmeside

Håndboldklubber fra Tyskland
Etableret i 1993
Sport i Tyskland
TSV Bayer 04 Leverkusen (håndbold)

Bayer 04 Leverkusen er en tysk håndboldklub, der kommer fra Leverkusen i Tyskland. Klubben spiller for tiden i Handball-Bundesliga Frauen. Klubben blev grundlagt i 1904 og har hjemmebane i Ostermann-Arena, Leverkusen.

De er den klub der har vundet flest tyske mesterskaber og pokalturneringer, med henholdsvis 8 og 9 titler.

Resultater 
 Bundesliga
 Vinder (8) : 1979, 1980, 1982, 1983, 1984, 1985, 1986, 1987
 DHB-Pokal Vinder (9) : 1980, 1982, 1983, 1984, 1985, 1987, 1991, 2002, 2010
 EHF Challenge Cup
 Vinder (1) : 2005

Spillertruppen 2019-20 

Målvogtere
 16  Vanessa Fehr
 21  Nele Kurzke
Fløjspillere
LW
 9  Jennifer Souza
 34  Joanna Rode
RW
 23  Svenja Huber
 77  Elaine Rode
Stregspillere
 04  Anna Seidel
 10  Jennifer Kämpf
 18  Hildigunnur Einarsdóttir

Bagspillere
LB
 7  Mia Zschocke
 11  Annefleur Bruggeman 
 29  Pia Adams
CB
 2  Mareike Thormaier
 3  Živilė Jurgutytė
RB
 43  Jennifer Rode

Tidligere kendte spillere 

  Kristine Andersen (1996-1997)
  Valentyna Salamakha (2011-2015)
  Katrin Engel (2009-2010)
  Kristina Logvin (2013-2015)
  Debbie Klijn (1999-2004)
  Branka Zec (2016-2018)
  Sally Potocki (2016-2019)
  Sabine Englert (2003-2007)
  Nadine Krause (2001–2007, 2011-2012)
  Anna Loerper (2003-2011)

  Anne Müller (1999-2010)
  Sabrina Richter (2004–2008)
  Laura Steinbach (2007-2013)
  Clara Woltering (2000-2011)
  Kim Braun (2014-2018)
  Katja Kramarczyk (2016-2018)
  Sabrina Neukamp (2004-2008)
  Kim Naidzinavicius (2011-2016)
  Marlene Zapf (2009-2014)

Eksterne henvisninger 
Klubbens hjemmeside

Håndboldklubber fra Tyskland
Etableret i 1904
Sport i Tyskland
Glenr

Indenfor nordisk mytologi er Glenr eller Glen (Norrønt: "skyåbning") ægtemand til gudinden Sol. Sol kører hver dag over himlen i solvognen trukket af de to heste Alsin og Arvak.

Glenr er også et alternativt navn for Glær, en af hestene listet blandt dem som rides af Aserne, ifølge Gylfaginning.

Se også
 Glen

Kilder/referencer

Nordiske guder
Glenn (navn)

Glenn er et fornavn og et efternavn. Glenn er beslægtet med Glen, Glynn og Glyn.

Navn 
Efternavnet Glenn er afledt fra det irsk/skotsk-gælliske ord gleann som igen er afledt af glendos (betyder dal). I det 19. århundrede blev Glenn også et almindeligt fornavn i engelsktalende kulturer.

I Sverige er Glenn et relativt almindeligt fornavn i de vestlige dele af landet og især i Göteborg, oprindeligt grundet til en større immigration af skotter, specielt i byens tidlige århundreder. Navnet var hyppigt forekommende på det lokale fodboldhold IFK Göteborg i de tidlige 1980'ere havde ikke færre end fire spillere med navnet Glenn; Glenn Hysén, Glenn Strömberg, Glenn Schiller og Glenn Holm.

Det svenske navn Glenn er ikke af gællisk oprindelse, men derimod afledt af den nordiske gud (menneske?) Glenr.

Fornavn 
Glenn kan henføre til:

Indenfor musik 
 Glenn Branca (født 1948), amerikansk avant-garde komponist og guitarist.
 Glenn Danzig (født 1955), amerikansk rockmusiker
 Glenn Gould (1932–1982), canadisk pianist
 Glenn Ljungström (født 1974), svensk musiker
 Glenn Miller (1904–1944), amerikansk jazzmusiker
 Glenn Tipton (født 1947), engelsk rockmusiker
 Glenn Troutman (født 1934), sanger

Andre områder 
 Glenn Beck (født 1964), amerikansk radio og tv vært
 Glenn Christian, (født 1976) dansk digter og forfatter
 Glenn Close (født 1947), amerikansk skuespillerinde
 Glenn Ford (1916–2006), amerikansk skuespiller
 Glenn Gilberti (født 1968), amerikansk wrestler
 Glenn Gretlund (født 1947), dansk atlet
 Glenn Hoddle (født 1957), engelsk fodboldspiller
 Glenn Howerton (født 1976), amerikansk skuespiller
 Glenn Hysén (født 1959), svensk fodboldspiller
 Glenn Jacobs wrestler
 Glenn Quinn (1970–2002), irsk skuespiller
 Glenn Ringtved (født 1968), dansk forfatter
 Glenn Strömberg (født 1960), svensk fodboldspiller
 Glenn T. Seaborg (1912–1999), amerikansk kemiker
 Glenn Whelan (født 1984), irsk fodboldspiller

Fiktion 
 Glenn Quagmire, fra den animerede amerikanske tv-sitcom Family Guy

Efternavn 
 John Glenn (1921–2016), amerikansk test pilot, astronaut og senator
 Scott Glenn (født 1941), amerikansk skuespiller

Kilder/referencer

Se også 
 Glenn - flertydig
 Glen

Drengenavne
Johannes Larsen (flertydig)

Johannes Larsen er navnet på flere personer:
 Johannes Larsen (1867-1961) − en dansk maler
 Johannes Larsen (agronom) (1899-1968) − en dansk agronom 
 Johannes Bitsch-Larsen (1900-1981) − direktør for A/S Schouw
 Johannes Larsen Flatla (1906-1973) − en norsk dyrlæge 
 Otto Johannes Larsen  − en dansk førstebibliotekar

Derudover har navnet også flere andre betydninger:
 Johannes Larsen Museet − et kunstmuseum i Kerteminde med udstilling af maleren Johannes Larsens værker
 Johannes Larsen (dokumentarfilm) − dansk dokumentarisk optagelse fra 1947.
 Johannes Larsen (film) − en dokumentarfilm fra 1957 om maleren Johannes Larsens værker
Janet Flanner

Janet Flanner (født 13. marts 1892, død 7. november 1978) var en amerikansk forfatter og journalist, der fungerede som korrespondent i Paris for The New Yorker fra 1925 indtil hun gik i pension i 1975. Hun skrev under pseudonymet "Genêt". Hun udgav også en enkelt roman, The Cubical City.

Journalister fra USA
Glenn

Glenn kan henføre til:

Fornavn eller efternavn 
 Glenn (navn)

Cultivar 
 Glenn (mango)
 en 6-row byg varietet

Steder 
I USA:
 Glenn, Californien
 Glenn County
 Glenn, Georgia, en bebyggelse i Heard County
 Glenn, Michigan
 Glenn, Missouri
 Glenn Highway i Alaska

Organisationer 
 Glenn Research Center, et NASA center i Cleveland, Ohio

Se også 
 Glen
Anna Dorothea Therbusch

Anna Dorothea Therbusch (født 23. juli 1721 i Berlin, død 9. november 1782 sammesteds) var en prøjsisk maler, der tidsmæssig tilskrives rokokotiden. Af hendes værker er ca. 200 kendt i dag, hvoraf 85 er portrætter.

Eksterne henvisninger 

Malere fra Tyskland
Rokokomalere
Personer fra Berlin
Linie 5

Linie 5 var en sporvognslinje drevet af Københavns Sporveje, og den er emnet for to dokumentarfilm:

 Linie 5 (dokumentarfilm fra 1972) - instrueret af Helle Byskov
 Linie 5 (dokumentarfilm fra 1999) - instrueret af Flemming Arnholm

Note
Émilie Desjeux

Émilie Desjeux (født 9. oktober 1861 i Joigny, død 23. april 1957 i Bussy-en-Othe) var en fransk kunstmaler.

Malere fra Frankrig
Pietro Alessandro Guglielmi

Pietro Alessandro Guglielmi (født 9. december 1728, død 19. november 1804) var en italiensk operakomponist.

Guglielmi blev født i Massa. Han modtog sin første musikalske uddannelse fra sin fader og efterfølgende studerede under Francesco Durante ved Conservatorio di Santa Maria di Loreto i Napoli. Hans første opera, der blev produceret i Torino i 1755, etablerede hans ry, og snart spredte hans berømmelse sig ud over grænserne for hans eget land, således at han i 1762 blev kaldt til Dresden for at forestå operaen der. Han blev nogle år i Tyskland, hvor hans værker mødtes med stor succes, men de største triumfer oplevede han i England.

Han drog til London (ifølge Charles Burney i 1768, men ifølge Francesco Florimo i 1772) og vendte han tilbage til Napoli i 1777. Han fortsatte med at producere operaer med en forbløffende hastighed, men kunne ikke konkurrere med de yngre herre på dagen . I 1793 blev han maestro di cappella ved Skt Peterskirken i Rom, hvor han døde i 1804.

Han var en meget produktiv komponist af italiensk drama giocoso og commedia per musica-operaer, og der er i de fleste af hans produktioner en vifte af humor og naturlig glæde ikke overgået af Domenico Cimarosa selv. I opera serien var han mindre vellykket. Men også her viser han i det mindste kvaliteterne hos en kompetent musiker. I betragtning af det enorme antal af hans værker behøver hans uensartede håndværk og de hyppige forekomster af mekanisk og glidende skrift i hans musik ikke at overraske os.

Han skrev også oratorier og diverse stykker af orkester- og kammermusik. Af hans otte sønner erhvervede mindst to berømmelse som musikere: Pietro Carlo Guglielmi (1763-1827), en succesfuld imitator af sin faders operatiske stil og Giacomo Guglielmi, en fremragende sanger.

Værker

Eksterne henvisninger 
 
 P. A. Guglielmi from Tesori Musicali Toscani 

Operakomponister fra Italien
Komponister fra Italien
Italienere i 1700-tallet
Italienere i 1800-tallet
Joanna Wołoszyk

Joanna Wołoszyk (født 19. januar 1995 i Stzum, Polen) er en kvindelig polsk håndboldspiller, som spiller for Kastamonu Belediyesi GSK og Polens kvindehåndboldlandshold.

Referencer 

Håndboldspillere fra Polen
Håndboldspillere fra Vistal Gdynia
Håndboldspillere fra Kastamonu Belediyesi GSK
Designmuseet (Helsinki)

Designmuseet (finsk: Designmuseo) er et museum i Helsinki. Det viser finsk og internationalt kunsthåndværk, industrielt design, mode og grafisk design. Museet ligger på Korkeavuorenkatu (svensk: Högbergsgatan) i Kaartinkaupunki (svensk: Gardesstaden).

Designmuseet er med sine 144 år et af verdens ældste museer. Det slog dørene op 1873, men flyttede først ind på sin nuværende adresse i 1978. Designmuseet har til huse i en rød murstensbygning fra 1874. Bygningen, der tidligere rummede en skole, er tegnet af Gustaf Nyström i nygotisk stil. I 2002 skiftede museet navn fra Taideteollisuusmuseo ("Kunstindustrimuseet") til det mere mundrette Designmuseo ("Designmuseet"). Museet har egen café og butik. Ved siden af museet ligger Finlands Arkitekturmuseum.

Museets faste udstilling giver et overblik over finsk design fra 1870 til i dag. Den faste samling udgøres af over 75.000 genstande, 40.000 tegninger og 100.000 fotografier. Designmuseet arrangerer også midlertidige udstillinger med fokus på internationalt design, og udgiver desuden bøger og udstillingskataloger.

Noter

Eksterne henvisninger 
 Designmuseets hjemmeside 

Museer i Helsinki
Museer etableret i 1873
Kaartinkaupunki

Kaartinkaupunki () er en bydel i den sydlige del af Helsinki, Finland.

Kaartinkaupunki udgøres af området mellem Esplanadeparken og Tähtitornin vuori (svensk: Observatorieberget). Selvom grænserne allerede blev fastlagt i 1812, fik bydelen først sit navn i 1959. Kaartinkaupunki ligger i Ullanlinna-distriktet (svensk: Ulrikasborg) i det sydlige stordistrikt. Bydelen er opkaldt efter den gamle, russiske militærbase på Kasarmitori (svensk: Kaserntorget). Den ældste del af kasernen blev opført i 1822. Den Finske Garde holdt til her.

Kaartinkaupunki har et areal på 0,33 km2 og et indbyggertal på 999 (2013).

Bydele i Helsinki
Helsinki Domkirke

Helsinki Domkirke (; ), også kaldet Storkirken (finsk: Suurkirkko; svensk: Storkyrkan), er den evangelisk-lutherske domkirke i Helsinki Stift. Kirken ligger i bydelen Kruununhaka (svensk: Kronohagen) i Helsinki, Finland. Den blev opført i perioden 1830-52 til ære for Finlands storhertug, zar Nikolaj 1. af Rusland. Kirken hed Skt. Nikolajs Kirke indtil Finlands uafhængighed i 1917.

Beskrivelse 
Storkirken dominerer bybilledet i Helsinki med sin høje, grønne kuppel og fire mindre kupler. Kirken er tegnet af Carl Ludvig Engel i nyklassicistisk stil. Den er Senatstorvets fokuspunkt og omgivet af andre, mindre bygninger, der også er tegnet af Engel.

Storkirkens grundplan er formet som et græsk kors. De fire ens facader består alle af en kolonnade og en fronton. Engel havde oprindeligt tænkt sig at markere den vestlige hovedindgang med endnu en kolonnade, men den blev aldrig opført.

Historie 
Der lå allerede en kirke på det sted, hvor Storkirken senere blev opført. Ulrika Eleonora Kirke, dedikeret til Sveriges dronning Ulrika Eleonora, måtte derfor rives ned inden byggeriet kunne påbegyndes. Helsinkis Gammelkirke blev opført som erstatning for denne kirke i perioden 1824-26.

Storkirkens design blev ændret af Engels efterfølger, Ernst Lohrmann. Han tilføjede de fire småkupler for at fremhæve Storkirkens arkitektoniske inspirationskilde, Isak-katedralen i Skt. Petersborg. Lohrmann tilføjede også de to fritstående klokketårne samt de tolv zinkstatuer af apostlene, som pryder frontonerne. Altertavlen af Carl Timoleon von Neff var en gave fra zar Nikolaj 1. Domkirkens krypt blev i 1980'erne renoveret af arkitekterne Vilhelm Helander og Juha Leiviskä. Vilhelm Helander stod også for renoveringen af selve kirkebygningen i 1990’erne.

Storkirken er i dag en af Helsinkis største turistattraktioner. Den besøges årligt af ca. 500.000 gæster, hvoraf ca. halvdelen er udenlandske turister.

I populærkulturen 
Åbningssekvensen i musikvideoen til Darudes "Sandstorm" udspiller sig foran Storkirken på Senatstorvet.

Referencer 

Domkirke
Domkirker i Finland
Sofie Valbjørn

Sofie Valbjørn (født i 12. december 1975 i Maniitsoq, Grønland) er en dansk antropolog, kandidat i socialvidenskab og tidligere borgmester for Alternativet på Fanø.

Tvivl om borgmesterposten 
Ved kommunalvalget den 21. november 2017 fik Alternativet 175 stemmer (7,6 procent) på Fanø, heraf fik Sofie Valbjørn 107 personlige stemmer. Dette gav hende en plads som nummer syv blandt de 11 medlemmer af kommunalbestyrelsen.

Ved forhandlingerne om konstitueringen natten efter valget pegede et snævert flertal (på 6 af de 11 kommunalpolitikere) på Kristine Kaas Krog fra Fanø Lokalliste som ny borgmester.

Lørdag den 9. december 2017 blev det meddelt, at Sofie Valbjørn ville blive ny borgmester, mens den hidtidige borgmester Erik Nørreby (V) ville blive viceborgmester.

Første borgmester fra Alternativet 
Efter kommunalvalget i november 2017 blev Anne Thomas fra Bornholm Alternativets første viceborgmester, mens Niko Grünfeld blev Alternativets første medlem af Københavns Magistrat. Hans titel blev kultur- og fritidsborgmester.

I almindelighed er en borgmester formand for kommunalbestyrelsen og den øverste leder af den samlede kommunale forvaltning. Sofie Valbjørn er den første politiker fra Alternativet, der bliver borgmester i denne betydning af ordet.

Uddannelse og erhverv 
Sofie Valbjørn har en bachelorgrad i antropologi fra Københavns Universitet og en kandidatgrad i socialvidenskab fra Roskilde Universitet. Hun arbejder som specialkonsulent hos Esbjerg Kommune.

Valbjørn er opvokset på Fanø, og hun har boet nogle år i København og Helsingør. I 2013 flyttede hun tilbage til Fanø.

Sofie Valbjørn er gift og har tre børn.

Referencer 

Politikere fra Alternativet
Borgmestre på Fanø
Personer fra Fanø
Borgmestre i Danmark 2018-2021
Ingermanland (1842)

Ingermanland (russisk «Ингерманланд») var et tre-mastet, fuldrigget linjeskib med 74 kanoner i Iezekiil-klassen, bygget i Arkhangelsk i 1842. Skibet gik på grund den 12. september 1842 ud for Kristiansand på sin jomfrutur og sank ud for Varhaug på Jæren. Omkring 503 personer blev reddet ved forliset, mens omtrent 389 omkom, og havariet er et af de største nogensinde ud for Sørlandskysten målt på tab af menneskeliv.

Kilder 
Erik Fjermeros: "Linjeskipet Ingermanlands forlis - et forsøk på å følge hendelsene fra dag til dag - time til time", 1992 

Skibe
Transport i Rusland